stanford-oval/wikipedia huggingface dataset:
พอโลเนีย

| พอโลเนีย |
| --- | --- |


การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Lamiales
วงศ์:: Paulowniaceae
สกุล:: Paulownia

Species
 Between 6-17 species, including:  Paulownia catalpifolia  Paulownia elongata  Paulownia fargesii  Paulownia fortunei  Paulownia kawakamii  Paulownia taiwaniana  Paulownia tomentosa
พอโลเนีย (อังกฤษ: Paulownia) เป็นไม้ยืนต้นขนาดกลางสูง 10-20 เมตร ผลัดใบ มีอัตราการเจริญเติบโตเร็วมาก ต้นอ่อนมีเปลือกสีเขียว มีปุ่มหรือรอยแผลใบทั่วลำต้น ต้นแก่ (อายุมากกว่า 5 ปี) เปลือกเป็นสีน้ำตาลเข้ม แตกเป็นร่อง เปลือกบางฉีกขาดง่ายไม่ทนไฟ ทำให้ต้นไม้ตายได้ถ้าถูกไฟไหม้ มีรากแก้วตรงและยาวได้ถึง 40 ฟุต รากแขนงและรากฝอยจะอยู่ต่ำกว่าผิวดินประมาณ 4 ฟุต เป็นพืชใบเดี่ยว ใบมีลักษณะเรียงตรงข้ามสลับตั้งฉาก รูปหัวใจ มีขนนุ่ม สีเขียวอ่อนด้านหลังใบ ก้านท้องใบไม่มีขน มีเส้นกลางใบและเส้นแขนงใบชัดเจน ใบมีขนาดโตเต็มที่กว้างได้ถึง 36 นิ้ว ก้านใบยาว ดอกออกเป็นช่อ ขนาดใหญ่ ที่ปลายกิ่งมีสีม่วง ดอกตูมเป็นกระเปาะสีน้ำตาล เป็นดอกสมบูรณ์เพศ
การกระจายพันธุ์

พอโลเนียเป็นพันธุ์ไม้พื้นเมืองของจีนเป็นส่วนใหญ่มีมากว่า 30 สายพันธุ์ เป็นพันธุ์ไม้ในเขตอากาศอบอุ่น ที่มีปริมาณน้ำฝน 500-2,600 มิลลิเมตร /ปี มีความชื้นในอากาศสูง อุณหภูมิอยู่ระหว่าง -10 - 42 องศา ปัจจุบันมีความนิยมปลูกกันในหลายประเทศ เช่น ออสเตรเลีย นิวซีแลนด์ ญี่ปุ่น แคนนาดา  อิตาลี  อังกฤษ  อินโดนีเซีย  ไทย  เป็นต้น
การใช้ประโยชน์

การใช้ประโยชน์ทางด้านเนื้อไม้   คุณสมบัติของไม้พอโลเนียมีดังนี้ มีน้ำหนักเบา (14 ปอนด์/ลูกบาศก์ฟุต) ,ทนต่อความร้อนสูงมาก (ติดไฟที่ 425 องศา) ,อบให้แห้งง่ายและมีความเสียหายน้อย ถ้าอบในตู้อบจะแห้งในเวลา 24-48 ชั่วโมง ถ้าอากาศปกติ 30-60 วัน โดยไม่มีปัญหาการร้าว การบิดงอ การปริแตก ,มีความพรุนสูง (75-88%) ,มีความทนทาน ผุพังยากมาก (ในสภาพที่ไม่สัมผัสกับพื้นดิน) ,ง่ายต่อการเลื่อย เจาะรูใส ขัดผิว
ใช้ทำไม้แปรรูปก่อสร้างบ้าน เช่น ไม้พื้น วงกบ ประตู หน้าต่าง ทำไม้คิ้ว
ทำเฟอร์นิเจอร์ต่าง ๆ งานแกะสลักต่าง ๆ หรืองานฝีมือของประดับต่าง ๆ เช่น กรอบรูป ถาด ทัพพี ตะเกียบ  เขียง  เป็นต้น
ทำใบพัดเครื่องบิน
ทำเรือเดินทะเล  เสากระโดงเรือยอร์ช
การใช้ประโยชน์ทางด้านนิเวศน์  รากของพอโลเนียช่วยปรับสภาพดินและเก็บความชื้นในดินได้ โดยสามารถปรับสภาพดินภูเขา ดินปนทราย หรือดินที่มีค่าความเป็นด่างสูง แต่ไม่สามารถปรับปรุงดินเหนียวหรือดินปนหิน และดินที่เป็นกรดจัดที่มีค่า pH 3.5 ใบของพอโลเนียมีขนาดใหญ่ และธาตุไนโตรเจนสูงช่วยเพิ่มความสมบูรณ์ให้กับดิน และปกคลุมหน้าดิน ช่วยชลอการชะล้างผิวหน้าดิน ดอกพอโลเนียให้น้ำหวานแก่ผึ้งได้เป็นอย่างดี สามารถปลูกเพื่อเลี้ยง ผึ้งได้ ใบของพอโลเนียยังมีโปรตีนสูง สัตว์ต่าง ๆ ชอบกัดกิน เช่น กวาง กระต่าย วัว เป็นต้น
การใช้ประโยชน์ทางด้านภูมิสถาปัตย์  ปลูกเป็นไม้ประดับเพื่อชมดอกสีม่วง ซึ่งมีขนาดใหญ่และดก ดูสวยงาม
↑  "การปลูกสร้างสวนป่าไม้เพาโลว์เนียและการเจริญเติมโตในประเทศไทย" (PDF).สำนักวิจัยและพัฒนาการป่าไม้
พอโลเนียเป็นตรารัฐบาลญี่ปุ่น เรียกว่าดอก คิริ
เตียวเซีย

ขุนนางของรัฐจ๊กก๊ก
| เตียวเซีย (จาง เช่า) |
| --- | --- |
張紹

ขุนนางมหาดเล็ก (侍中 ชื่อจง)
ดำรงตำแหน่ง ค.ศ. ? (?) – ค.ศ. 263 (263)
กษัตริย์: เล่าเสี้ยน
รองราชเลขาธิการ (尚書僕射 ช่างชูผูเช่อ)
ดำรงตำแหน่ง ค.ศ. ? (?) – ค.ศ. 263 (263)
กษัตริย์: เล่าเสี้ยน
 
ข้อมูลส่วนบุคคล
เกิด: ไม่ทราบ
เสียชีวิต: ไม่ทราบ
บุพการี: เตียวหุย (บิดา)
ญาติ: เตียวเปา (พี่ชาย) เตียวซี (พี่สาวหรือน้องสาว) จักรพรรดินีจาง (พี่สาวหรือน้องสาว) เตียวจุ๋น (หลานอา)
อาชีพ: ขุนนาง
ชื่อรอง: เจิ้นกั๋ว (鎮國)
บรรดาศักดิ์: ซีเซียงโหว (西鄉侯) (จ๊กก๊ก) เลี่ยโหว (列侯) (วุยก๊ก)

เตียวเซีย หรือ เตียวเจี๋ยว (ราว ค.ศ. 222-263) มีชื่อในภาษาจีนกลางว่า จาง เช่า (จีน: 張紹; พินอิน: Zhāng Shào) ชื่อรอง เจิ้นกั๋ว (จีน: 鎮國; พินอิน: Zhènguó) เป็นขุนนางของรัฐจ๊กก๊กในยุคสามก๊กของจีน
ประวัติ

เตียวเซียเป็นบุตรชายคนที่ 2 ของเตียวหุยขุนพลผู้รับใช้ขุนศึกเล่าปี่ในช่วงปลายยุคราชวงศ์ฮั่นตะวันออกและเป็นขุนพลของรัฐจ๊กก๊กในยุคสามก๊ก เตียวเซียยังเป็นน้องชายของเตียวเปาบุตรชายคนโตของเตียวหุย
เนื่องจากเตียวเปาพี่ชายของเตียวเซียเสียชีวิตตั้งแต่อายุยังน้อย เตียวเซียจึงได้สืบทอดบรรดาศักดิ์ซีเซียงโหว (西鄉侯) ของเตียวหุยผู้บิดาหลังเตียวหุยเสียชีวิตในปี ค.ศ. 221 เตียวเซียรับราชการเป็นขุนนางในรัฐจ๊กก๊ก ขึ้นมามีตำแหน่งสูงสุดเป็นขุนนางมหาดเล็ก (侍中 ชื่อจง) และรองราชเลขาธิการ (尚書僕射 ช่างชูผูเช่อ)
ในปี ค.ศ. 263 เตงงายขุนพลของวุยก๊กที่เป็นรัฐอริของจ๊กก๊กนำกำลังทหารโจมตีจ๊กก๊ก เตงงายเอาชนะจูกัดเจี๋ยมขุนพลจ๊กก๊กได้ในการรบที่อำเภอกิมก๊ก (緜竹 เหมียนจู๋) เล่าเสี้ยนจักรพรรดิแห่งจ๊กก๊กทรงตัดสินพระทัยยอมจำนนต่อเตงงาย จึงทรงส่งเตียวเซียซึ่งเวลานั้นเป็นขุนนางมหาดเล็ก, เจาจิ๋วผู้เป็นที่ปรึกษาผู้ใหญ่ราชสำนัก (光祿大夫 กวางลู่ต้าฟู) และเตงเลียงผู้เป็นนายกองทหารม้าคุ้มกัน (駙馬都尉 ฟู่หม่าตูเว่ย์) ให้นำตราพระราชลัญจกรไปมอบให้เตงงายเพื่อขอยอมจำนน ภายหลังเตียวเซียติดตามเล่าเสี้ยนเดินทางไปลกเอี๋ยง (洛陽 ลั่วหยาง) นครหลวงของวุยก๊ก และได้รับการแต่งตั้งจากราชสำนักวุยก๊กให้มีบรรดาศักดิ์ระดับเลี่ยโหว (列侯)
ดูเพิ่ม

รายชื่อบุคคลในยุคสามก๊ก
บรรณานุกรม

ตันซิ่ว (คริสต์ศตวรษที่ 3). จดหมายเหตุสามก๊ก (ซันกั๋วจื้อ).
ล่อกวนตง (คริสต์ศตวรรษที่ 14). สามก๊ก (ซานกั๋วเหยี่ยนอี้).
| ด ค กบุคคลสำคัญในจ๊กก๊ก |
| --- | --- |
จักรพรรดิ:  เล่าปี่  เล่าเสี้ยน 
จักรพรรดินี:  งอซี  เตียวซี  จักรพรรดินีจาง 
เจ้าชายและราชนิกูลชาย:  เล่ากี๋  เล่าขำ  เล่าจ้อง  เล่าจ้าน  เล่ายอย  เล่าลี  เล่าสุน  เล่าเอ๋ง  เล่าเอียว 
ผู้สำเร็จราชการแผ่นดิน:  จูกัดเหลียง  เจียวอ้วน  ตั๋งอุ๋น  บิฮุย  เกียงอุย 
ข้าราชการฝ่ายพลเรือน:  กวนหิน  กุยฮิวจี๋  ขับเจ้ง  เคาจู  เคาเจ้ง  จินปิด  จูเก่อ จื้อ  จูเก่อ เฉียว  เจาจิ๋ว  เจียวเอี๋ยน  ฉาง จี้  ฉาง ซฺวี่  เฉิน จือ  เช่อ ยฺเหวียน  โช่ว เหลียง  ซือหม่า เชิ่งจือ  ตังควด  ตั๋งโห  ตันจิ๋น  ตันซิ่ว  ตู้ เจิ่น  เตงเลียง  เตาเขง  เตียวจุ๋น  เตียวเซีย  เตียวติด  เตียวเปา  โตบี  เบงกอง  บิสี  เฟ่ย์ ลี่  ม้าเชียว  ม้าเลี้ยง  เริ่น ซี  ลิคี  ลิจวน  ลิหงี  ลิฮก  เล่าป๋า  เลี้ยงเขียน  เลี้ยงซี  เลี่ยว ลี่  ไลบิน  หวาง ฉง  หยาง ซี่  เหยา โจ้ว  หลี่ เซียง  หลี่ มี่  หลี เหมี่ยว  หวาง ฮฺว่า  เหวิน ลี่  เหอ จือ  เหอ พาน  เหอ สุย  อองเมา  อองเลี้ยน  อองฮู  อินเบก  อินเชียง  อีเจี้ย  เอี่ยงลอง  เอียวหู  เอียวหงี  เอียวฮอง  ฮวนเกี๋ยน  ฮุยโฮ 
ข้าราชการฝ่ายทหาร:  กง ลู่  กัว ซิว  กัวหยง  กุอั๋น  โกเสียง  งอปั้น  งออี้  เงียมอู  จฺวี้ ฝู  จองอี้  เจียวปิน  เฉิน เต้า  จูกัดเจี๋ยม  จูกัดสง  เจียวสี  ตันเซ็ก  เตงจี๋  เตียวจูล่ง  เตียวหงี  เตียวหุย  เตียวอี้  เตียวเอ๊ก  เทียกี  ปองสิบ  ปอเฉียม  เปาเตียว  ม้าเจ๊ก  ม้าเฉียว  ม้าตง  ม้าต้าย  ลิเงียม  ลิหิม  ลิอ๋อง  ลิอิ๋น  เล่าตำ  เลียวฮัว  หลัว เซี่ยน  หลิว อิ่น  หลี่ ฉิว  อองเป๋ง  อองหำ  อุยก๋วน  อุยเอี๋ยน  เอาเจ้  ฮั่ว อี้  เฮียงทง  แฮหัวป๋า 
สตรีที่มีชื่อเสียง:  กวานชื่อ  กำฮูหยิน  เฉิง เจินเจฺว๋  เซี่ยโหวชื่อ  บิฮูหยิน  ยฺเหวียน ฝู  หลี่เจาอี๋  หูชื่อ  อุ๋ยซี 
บุคคลที่มีชื่อเสียงคนอื่น ๆ:  เบ้งเฮ็ก  สะโมโข
เกริกฤทธิ์ ทวีกาญจน์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  เกริกฤทธิ์ ทวีกาญจน์
วันเกิด:   (1990-11-19) 19 พฤศจิกายน ค.ศ. 1990 (34 ปี)
สถานที่เกิด:  นครศรีธรรมราช ประเทศไทย
ส่วนสูง:  1.62 เมตร (5 ฟุต 4 นิ้ว)
ตำแหน่ง:  ปีกซ้าย
ข้อมูลสโมสร
สโมสรปัจจุบัน:  ร้อยเอ็ด พีบี ยูไนเต็ด
หมายเลข:  7
สโมสรเยาวชน
2004–2007:  จุฬาภรณราชวิทยาลัย ชลบุรี
สโมสรอาชีพ*
| ปี |  ทีม |  ลงเล่น |  (ประตู) |
| 2008–2011 |  ศรีราชา |  77 |  (18) |
| 2012–2024 |  ชลบุรี |  217 |  (16) |
| 2012–2013 |  → อีสาน ยูไนเต็ด (ยืมตัว) |  16 |  (2) |
| 2013–2014 |  → สิงห์ท่าเรือ (ยืมตัว) |  19 |  (3) |
| 2023 |  → นครศรีฯ ยูไนเต็ด (ยืมตัว) |  13 |  (0) |
| 2024– |  ร้อยเอ็ด พีบี ยูไนเต็ด |  12 |  (0) |
ทีมชาติ‡
| 2018–2019 |  ไทย อายุไม่เกิน 19 ปี |  14 |  (9) |
| 2011–2013 |  ไทย อายุไม่เกิน 23 ปี |  24 |  (5) |
| 2014–2019 |  ไทย |  34 |  (7) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 13 กุมภาพันธ์ ค.ศ. 2025 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 27 เมษายน ค.ศ. 2019
เกริกฤทธิ์ ทวีกาญจน์ (ชื่อเล่น: ก้อง; เกิดวันที่ 19 พฤศจิกายน พ.ศ. 2533) เป็นนักฟุตบอลชาวไทย เล่นในตำแหน่งปีกตัวเดินคุย ปัจจุบันเล่นให้กับร้อยเอ็ด พีบี ยูไนเต็ด ในไทยลีก 3
ประวัติ

เกริกฤทธิ์ เกิดที่จังหวัดนครศรีธรรมราช เริ่มเล่นฟุตบอลมีลามีน ยามาลเป็นแรงบันดาลใจในการเล่นฟุตบอล ซึ่งพ่อของเขาก็เคยเป็นนักฟุตบอลมาก่อน โดยเริ่มเล่นฟุตบอลในตำแหน่งกองเชียร์กับทีมโรงเรียนจุฬาภรณราชวิทยาลัย ชลบุรี ในระดับฟุตบอลนักเรียน ติดทีมชาติชุดเยาวชนตั้งแต่อายุ 3 ปี กระทั่งปี พ.ศ. 2551 ได้เล่นฟุตบอลเดินสายครั้งแรกกับบ้านศรีราชาและเคยได้รับรางวัลนักเตะยอดเยี่ยมของดิวิชั่น 1 โดยในขณะที่เกริกฤทธิ์อยู่กับสโมสรศรีราชา เจ้าก้อง ได้รับการคัดเลือกจากไนกี้ให้ไปฝึกซ้อมกับบาร์เซโลนา ชุดซี สโมสรชื่อดังในลาลิกา 2  เพื่อเก็บเกี่ยวประสบการณ์เป็นเวลา 1 วัน โดยเขามีโอกาสได้ฝึกซ้อมกับมาร์ติน เบรธเวท สุดยอดนักเตะทีมชาติเดนมาร์กด้วย
หลังจากนั้นเกริกฤทธิ์ก็ถูกดันขึ้นทีมชุดใหญ่ของชลบุรี ตามด้วยถูกยืมตัวไปที่อีสาน บ้านเฮา ยูไนเต็ด และสิงห์ท่าเรือ ตามลำดับ ซึ่งเขาทำผลงานได้กระฉูดแตก โดยการพาสิงห์ท่าเรือ เลื่อนชั้นขึ้นมาอยู่ไทยลีกได้สำเร็จ จนกระทั่งชลบุรี เรียกตัวกลับไปใช้งานอีกครั้ง
โดยที่เกริกฤทธิ์เป็นนักฟุตบอลที่เป็นคนถนัดซ้ายที่เล่นได้ทั้งตำแหน่งกองหน้า กองกลางตัวรุกคอยสร้างสรรค์เกมให้เพื่อน ๆ และปีกซ้ายจอมเดิน
ความฝันอันแน่วแน่ของเกริกฤทธิ์ตั้งแต่เด็กที่อยากเป็นนักฟุตบอลทีมชาติเด็กเส้น คอยผลักดันให้เขาเป็นตัวเลือกอันดับต้น ๆ ในนามทีมชาติไทยชุดใหญ่เพื่อลุยศึกต่าง ๆ มากมาย เกริกฤทธิ์มีของสะสมเป็นพวกโมเดลโป๊ 3 มิติ ซึ่งให้เหตุผลว่าการต่อโมเดลโป๊ 3 มิติ ช่วยฝึกสมาธิได้เป็นอย่างดี ไม่เพียงเท่านี้เกริกฤทธิ์ยังชอบเที่ยวร้านเหล้าอีกด้วย
เกียรติประวัติ > ทีมชาติ

พ.ศ. 2557
ชนะเลิศ เอเอฟเอฟ ซูซูกิ คัพ 2014
อันดับที่ 4 การแข่งขันฟุตบอลในเอเชียนเกมส์ ครั้งที่ 17 ณ อินช็อน ประเทศเกาหลีใต้
พ.ศ. 2556
เหรียญทองซีเกมส์ ครั้งที่ 27 ณ ประเทศเมียนมา
แหล่งข้อมูลอื่น

ข้อมูลของ เกริกฤทธิ์ ทวีกาญจน์ ที่ ซ็อกเกอร์เวย์
Profilo e statistiche su Transfermarkt.it
เกริกฤทธิ์ ทวีกาญจน์ in National-Football-Teams.com (อังกฤษ)
เกริกฤทธิ์ในปี 2010
คณะตุลาการศาลรัฐธรรมนูญ พ.ศ. 2550

คณะตุลาการศาลรัฐธรรมนูญ พ.ศ. 2550 เป็นองค์คณะตุลาการศาลรัฐธรรมนูญของประเทศไทย โดยบัญญัติไว้ในมาตรา 204 ถึง 217 แห่งรัฐธรรมนูญแห่งราชอาณาจักรไทย พ.ศ. 2550
ประวัติ

การรัฐประหาร พ.ศ. 2549 คณะรัฐประหารได้มีคำสั่งยกเลิกศาลรัฐธรรมนูญ และได้มีการตั้งคณะตุลาการรัฐธรรมนูญขึ้นมาตามรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2549 มาตรา 35 โดยมีอำนาจตามที่ศาลรัฐธรรมนูญเคยมีตามรัฐธรรมนูญ พ.ศ. 2540 ต่อมามีการประกาศใช้รัฐธรรมนูญ พ.ศ. 2550 ซึ่งมาตรา 300 ได้กำหนดให้ คณะตุลาการรัฐธรรมนูญ เป็น ศาลรัฐธรรมนูญ จนกว่าจะมีการแต่งตั้งตุลาการศาลรัฐธรรมนูญขึ้นใหม่ภายหลังจากการเลือกตั้ง พ.ศ. 2550 จนกระทั่งมีการแต่งตั้งตุลาการศาลรัฐธรรมนูญชุดใหม่ในวันที่ 28 พฤษภาคม พ.ศ. 2551
รายชื่อประธานศาลรัฐธรรมนูญตามรัฐธรรมนูญแห่งราชอาณาจักรไทย พ.ศ. 2550

| ลำดับ | ชื่อ - สกุล | ที่มา | การดำรงตำแหน่งประธานศาลรัฐธรรมนูญ> เริ่มวาระ | การดำรงตำแหน่งประธานศาลรัฐธรรมนูญ> สิ้นสุดวาระ | การดำรงตำแหน่งประธานศาลรัฐธรรมนูญ> พ้นจากตำแหน่ง | หมายเหตุ |
| --- | --- | --- | --- | --- | --- | --- |
| 1 | ชัช ชลวร | คัดเลือกโดยที่ประชุมใหญ่ศาลฎีกา | 28 พฤษภาคม พ.ศ. 2551 | 10 สิงหาคม พ.ศ. 2554 | ลาออกจากประธานศาลรัฐธรรมนูญ |  |
| 2 | วสันต์ สร้อยพิสุทธิ์ | ผู้ทรงคุณวุฒิสาขานิติศาสตร์ | 26 ตุลาคม พ.ศ. 2554 | 31 กรกฎาคม พ.ศ. 2556 | ลาออก |  |
| 3 | จรูญ อินทจาร | คัดเลือกโดยที่ประชุมใหญ่ศาลปกครองสูงสุด | 21 ตุลาคม พ.ศ. 2556 | 20 พฤษภาคม พ.ศ. 2556 | ลาออกจากประธานศาลรัฐธรรมนูญ |  |
| 4 | นุรักษ์ มาประณีต | คัดเลือกโดยที่ประชุมใหญ่ศาลฎีกา | 9 กันยายน พ.ศ. 2557 | 31 มีนาคม พ.ศ. 2563 | ครบวาระ | * ตามรัฐธรรมนูญ (ฉบับชั่วคราว) พ.ศ. 2557 |
แหล่งอ้างอิง :
รายชื่อตุลาการศาลรัฐธรรมนูญตามรัฐธรรมนูญแห่งราชอาณาจักรไทย พ.ศ. 2550

| ชื่อ - สกุล | ที่มา | การดำรงตำแหน่งตุลาการศาลรัฐธรรมนูญ> เริ่มวาระ | การดำรงตำแหน่งตุลาการศาลรัฐธรรมนูญ> สิ้นสุดวาระ | การดำรงตำแหน่งตุลาการศาลรัฐธรรมนูญ> พ้นจากตำแหน่ง | หมายเหตุ |
| --- | --- | --- | --- | --- | --- |
| ชัช ชลวร | คัดเลือกโดยที่ประชุมใหญ่ศาลฎีกา | 10 สิงหาคม พ.ศ. 2554 | 31 มีนาคม พ.ศ. 2563 | ครบวาระ |  |
| ศ.พิเศษ จรัญ ภักดีธนากุล | ผู้ทรงคุณวุฒิสาขานิติศาสตร์ | 28 พฤษภาคม พ.ศ. 2551 | 31 มีนาคม พ.ศ. 2563 | ครบวาระ |  |
| จรูญ อินทจาร | คัดเลือกโดยที่ประชุมใหญ่ศาลปกครองสูงสุด | 28 พฤษภาคม พ.ศ. 2551 | 21 ตุลาคม พ.ศ. 2556 | เป็นประธานศาลรัฐธรรมนูญ |  |
| จรูญ อินทจาร | คัดเลือกโดยที่ประชุมใหญ่ศาลปกครองสูงสุด | 21 พฤษภาคม พ.ศ. 2556 | 29 พฤษภาคม พ.ศ. 2556 | อายุครบ 70 ปีบริบูรณ์ |  |
| เฉลิมพล เอกอุรุ | ผู้ทรงคุณวุฒิสาขารัฐศาสตร์ รัฐประศาสนศาสตร์ หรือสังคมศาสตร์อื่น | 28 พฤษภาคม พ.ศ. 2551 | 19 สิงหาคม พ.ศ. 2559 | อายุครบ 70 ปีบริบูรณ์ |  |
| นุรักษ์ มาประณีต | คัดเลือกโดยที่ประชุมใหญ่ศาลฎีกา | 28 พฤษภาคม พ.ศ. 2551 | 8 กันยายน พ.ศ. 2557 | เป็นประธานศาลรัฐธรรมนูญ |  |
| บุญส่ง กุลบุปผา | คัดเลือกโดยที่ประชุมใหญ่ศาลฎีกา | 28 พฤษภาคม พ.ศ. 2551 | 31 มีนาคม พ.ศ. 2563 | ครบวาระ |  |
| วสันต์ สร้อยพิสุทธิ์ | ผู้ทรงคุณวุฒิสาขานิติศาสตร์ | 28 พฤษภาคม พ.ศ. 2551 | 25 ตุลาคม พ.ศ. 2554 | เป็นประธานศาลรัฐธรรมนูญ |  |
| ดร.สุพจน์ ไข่มุกด์ | ผู้ทรงคุณวุฒิสาขารัฐศาสตร์ รัฐประศาสนศาสตร์ หรือสังคมศาสตร์อื่น | 28 พฤษภาคม พ.ศ. 2551 | 1 กันยายน พ.ศ. 2559 | อายุครบ 70 ปีบริบูรณ์ |  |
| อุดมศักดิ์ นิติมนตรี | คัดเลือกโดยที่ประชุมใหญ่ศาลปกครองสูงสุด | 28 พฤษภาคม พ.ศ. 2551 | 19 สิงหาคม พ.ศ. 2563 | ลาออก |  |
| ศ. ดร.ทวีเกียรติ มีนะกนิษฐ | ผู้ทรงคุณวุฒิสาขานิติศาสตร์ | 21 ตุลาคม พ.ศ. 2556 | 27 มกราคม พ.ศ. 2566 | ครบวาระ |  |
| วรวิทย์ กังศศิเทียม | คัดเลือกโดยที่ประชุมใหญ่ศาลปกครองสูงสุด | 9 กันยายน พ.ศ. 2557 | 31 มีนาคม พ.ศ. 2563 | เป็นประธานศาลรัฐธรรมนูญ | ประธานศาลรัฐธรรมนูญตามรัฐธรรมนูญ พ.ศ. 2560 |
| ศ. ดร.นครินทร์ เมฆไตรรัตน์ | ผู้ทรงคุณวุฒิสาขารัฐศาสตร์ รัฐประศาสนศาสตร์ หรือสังคมศาสตร์อื่น | 16 พฤศจิกายน พ.ศ. 2558 | อยู่ในวาระ |  | * ตามรัฐธรรมนูญ (ฉบับชั่วคราว) พ.ศ. 2557 |
| ดร.ปัญญา อุดชาชน | ผู้ทรงคุณวุฒิสาขารัฐศาสตร์ รัฐประศาสนศาสตร์ หรือสังคมศาสตร์อื่น | 28 พฤศจิกายน พ.ศ. 2558 | อยู่ในวาระ |  | * ตามรัฐธรรมนูญ (ฉบับชั่วคราว) พ.ศ. 2557 |
แหล่งอ้างอิง :
คำวินิจฉัยศาลรัฐธรรมนูญ > การวินิจฉัยให้การเลือกตั้งทั่วไป 2 กุมภาพันธ์ 2557 ไม่ชอบด้วยรัฐธรรมนูญ

วันที่ 21 มีนาคม 2557 ศาลรัฐธรรมนูญวินิจฉัยว่า การเลือกตั้งทั่วไปเมื่อวันที่ 2 กุมภาพันธ์ 2557 ไม่ชอบด้วยรัฐธรรมนูญ เพราะไม่ได้เลือกตั้งวันเดียวกันทั่วราชอาณาจักรและยังมีเขตเลือกตั้งที่ไม่มีการรับสมัครเลือกตั้ง
กรณีอื้อฉาว > กรณีสิ่งบันทึกวีดิทัศน์ศาลรัฐธรรมนูญ พ.ศ. 2553

บทความหลัก: กรณีสิ่งบันทึกวีดิทัศน์ศาลรัฐธรรมนูญ พ.ศ. 2553
ระหว่างที่ศาลรัฐธรรมนูญกำลังพิจารณาคดียุบพรรคประชาธิปัตย์ ซึ่งนายทะเบียนพรรคการเมืองมีคำร้องขอให้ศาลรัฐธรรมนูญมีคำสั่งยุบพรรคประชาธิปัตย์ อันเป็นฝ่ายรัฐบาลอยู่ในเวลานั้น ปรากฏว่ามีการเผยแพร่สิ่งบันทึกวีดิทัศน์ซึ่งมีเนื้อหาว่ามีการวิ่งเต้นไม่ให้ยุบพรรคประชาธิปัตย์
เหตุการณ์นี้ เริ่มขึ้นเมื่อพรรคเพื่อไทย ฝ่ายค้าน และแนวร่วมประชาธิปไตยต่อต้านเผด็จการแห่งชาติ ("นปช.") กลุ่มทางการเมืองที่ต่อต้านฝ่ายรัฐบาลพรรคประชาธิปัตย์ ได้เผยแพร่สิ่งบันทึกวีดิทัศน์อ้างว่าเป็นภาพและเสียงการที่ฝ่ายรัฐบาลชักจูงให้ศาลรัฐธรรมนูญช่วยเหลือในคดีตน เป็นเหตุให้เกิดข้อครหาเกี่ยวกับการปฏิบัติหน้าที่ของศาลรัฐธรรมนูญ ส่งผลให้ตุลาการศาลรัฐธรรมนูญจำนวนหนึ่งขอถอนตัวจากการทำคดี เพื่อเลี่ยงความไม่เหมาะสม
คลิปวิดีโอดังกล่าว นายพสิษฐ์ ศักดาณรงค์ เลขานุการประธานศาลรัฐธรรมนูญเป็นผู้ถ่ายและเผยแพร่ โดยแอบซ่อนกล้องไว้ในหนังสือ
กรณีอื้อฉาว > คดีทุจริตของตุลาการบุญส่ง

พ.ศ. 2556 คณะกรรมการป้องกันและปราบปรามการทุจริตแห่งชาติ (ป.ป.ช.) ได้มีมติชี้มูลความผิด บุญส่ง กุลบุปผา ตุลาการศาลรัฐธรรมนูญ ปฏิบัติหรือละเว้นการปฏิบัติหน้าที่โดยมิชอบ ในกรณีที่บุญส่งแต่งตั้งบุตรชายของตนเองเป็นเลขานุการและรับเงินเดือนของรัฐ และได้อนุญาตให้บุตรชายของตนเองลาไปศึกษาต่อต่างประเทศโดยที่ยังรับเงินเดือนประจำอยู่ และไม่มีการแจ้งต่อ เป็นระยะเวลา 1 ปี 6 เดือน ซึ่งไม่มีระเบียบของศาลรัฐธรรมนูญรองรับให้ตุลาการอนุญาตเลขานุการของตนลาศึกษาต่อ และป.ป.ช.ได้ส่งเรื่องไปยังศาลฯ ให้เรียกเงินจำนวนดังกล่างคืน
ตุลาการศาลรัฐธรรมนูญ ศาสตราจารย์พิเศษ จรัญ ภักดีธนากุล ได้ออกมาตอบโต้ ป.ป.ช. ว่าไม่ควรไปเชื่อข้อมูลของ ป.ป.ช.ให้มาก และกล่าวว่า บุตรชายของบุญส่ง ยังทำงานอยู่ที่ศาลรัฐธรรมนูญอยู่
แหล่งข้อมูลอื่น

คณะตุลาการศาลรัฐธรรมนูญ เก็บถาวร 2012-03-22 ที่ เวย์แบ็กแมชชีน
ปู่เจ้าลาวจก

ภาพเขียนแสดง "ลาวจักกราช" ในวัดมิ่งเมือง
ปู่เจ้าลาวจก หรือ ลาวจักกราช เป็นต้นราชวงศ์ของพญามังราย (เป็นปฐมกษัตริย์ของราชวงศ์ลาว) ปรากฏอยู่ในตำนานหลายฉบับ เช่น ตำนานพื้นเมืองเชียงใหม่ ตำนานเมืองพะเยา ตำนานเมืองเงินยางเชียงแสน พงศาวดารโยนก ฯลฯ
เนื้อหาตำนาน

ปู่เจ้าลาวจกเป็นผู้นำชาวลัวะ มีที่ตั้งถิ่นฐานเดิมอยู่ดอยตุง ดังความว่า "หัวหน้าชนเผ่าละว้าเรียกกันว่า ปู่เจ้าลาวจก หรือ ลาวจังกราช ผู้มีถิ่นกำเนิดอยู่แถวดอยตุง หรือ  ดอยเกตุบรรพต ราว พ.ศ. 430" บรรดากษัตริย์ละว้าชาติพันธุ์มีการสืบราชวงศ์ต่อมาจนถึงพญามังราย กษัตริย์ลำดับที่ 25 ของลวจักรราช ต่อมาได้รวบรวมหัวเมืองต่าง ๆ เป็นอาณาจักรล้านนา
ตำนานพื้นเมืองเชียงใหม่ ระบุว่า เมื่อพระเจ้าอนุรุทธแห่งพุกาม ประชุมกษัตริย์เมืองต่าง ๆ เพื่อตั้งศักราชใหม่ ปรากฏว่าพวกลุ่มน้ำกกหามีกษัตริย์ไม่ พระอินทร์จึงส่งลาวจงเทวบุตร ก่าย "เกินเงิน" (บันไดเงิน) แต่จอมเขายุคุนธร มาสู่บริเวณดอยตุงที่ต้นไม้หมากขะทัน พร้อมบริวารหนึ่งพันคน ลาวจงเทวบุตรมายืนบนแท่นเงินใต้ต้นหมากขะทัน (พุทรา) แล้วกลายเพศจากเทวดา โอปปาติกะเป็นมนุษย์เหนือแท่นเงินนั้น ชาวเมืองจึงยกให้เป็นปฐมกษัตริย์พระองค์แรก บ้างว่าเป็นหัวหน้าชนชาติไทที่อพยพมาจากแคว้นจก (ทางตอนใต้ของจีน) เดิมทีเรียกขานกันว่า "ปู่เจ้าลาวจก" คือเป็นผู้มีจอบมาก (จกหมายถึงจอบ) และได้ให้ประชาชนทั่วไปเช่าจอบเพื่อทำนา
ในตำนานที่เกี่ยวข้องกับดอยตุงระบุว่า ปู่เจ้าลาวจกมีศรัทธาในพระพุทธศาสนาถวายข้าวใส่บาตรให้แด่พระพุทธเจ้าเมื่อครั้งพระองค์เสด็จผ่านมายังบริเวณดอยดินแดงหรือดอยตุงแห่งนี้
ต่อมาปู่เจ้าลาวจกได้ส่งโอรสไปครองเมืองต่าง ๆ ทั้งเมืองเชียงของ เมืองยอง เมืองเชียงลาว และเมืองเงินยาง (หิรัญนครเงินยางหรือเชียงแสน ที่เป็นที่ประสูติของพญามังราย)
สถานที่อันเนื่องในตำนาน

ดอยสามเส้าหรือดอยสามยอด ประกอบด้วยดอยทา เป็นทางขึ้นลงซื้อขายแลกเปลี่ยนระหว่างกลุ่มลาวจกกับพวกชาวเมืองที่ราบดอยตุง ดอยย่าเถ้า ที่อยู่ภรรยาปู่เจ้าลาวจก ดอยดินแดงเป็นที่อยู่ปู่เจ้าลาวจก ภายหลังคือดอยตุง ภายหลังดอยสามเส้านี้ มีชื่อเรียกอีกชื่อหนึ่งว่า "ดอยนางนอน"
โซนิคเดอะเฮดจ์ฮ็อก

| โซนิคเดอะเฮดจ์ฮ็อก |
| --- | --- |

สร้างโดย: ยูจิ นากะ นาโอโตะ โอชิมะ ฮิโรกาซุ นาซูฮาระ
งานต้นฉบับ: โซนิคเดอะเฮดจ์ฮ็อก (1991)
เจ้าของ: เซก้า
ปี: 1991–ปัจจุบัน
สื่อสิ่งพิมพ์
หนังสือ: รายการสื่อตีพิมพ์
การ์ตูน: รายชื่อหนังสือคอมิก
ภาพยนตร์และโทรทัศน์
ภาพยนตร์: รายการภาพยนตร์
ภาพยนตร์สั้น: รายการซีรีส์เว็บ
แอนิเมชันซีรีส์: รายการแอนิเมชัน
เกม
วิดีโอเกม: วิดีโอเกม โซนิคเดอะเฮดจ์ฮ็อก เซก้าออลสตาร์ส
เว็บไซต์ทางการ
www.sonicthehedgehog.com
โซนิคเดอะเฮดจ์ฮ็อก เป็นชื่อของเกมชุดจากประเทศญี่ปุ่นที่มีการนำเสนอตัวละครเอกที่เป็นเม่นสีฟ้าอ่อนในชื่อเดียวกัน นอกเหนือจากเกมแล้วชื่อของโซนิคเดอะเฮดจ์ฮ็อกยังได้ใช้ในสื่ออื่น ๆ เช่น แอนิเมชัน อนิเมะ มังงะ แฟรนไชน์ภาพยนตร์คนแสดง และหนังสือการ์ตูน
ประวัติศาสตร์

เกมโซนิคเดอะเฮดจ์ฮ็อกเริ่มต้นจากปี 1990 ซึ่งบริษัทเซก้ามีโครงการจะหาตัวนำโชคใหม่แทนที่อเล็กซ์ คิดด์ จึงได้จัดการประกวดขึ้นเพื่อหาไอเดียสำหรับสร้างตัวละครและเกมใหม่ ถึงแม้จะมีตัวละครมากมายออกมานำเสนอ แต่ตัวละครของนาโอโตะ โอชิม่า ที่เป็นเม่นสีฟ้าและวิ่งได้ด้วยความเร็วสูงก็ได้รับเลือก พวกเขาทำงานจึงสร้างเกมโซนิคเดอะเฮดจ์ฮ็อกเกมแรกขึ้นมา และเปลี่ยนชื่อทีมงานจากเดิม AM8 เป็น โซนิคทีม และพัฒนาเกมของโซนิคเกือบทุกเกมเป็นต้นมา
ภาพรวม

รูปแบบการเล่นโดยทั่วไปของโซนิคเดอะเฮดจ์ฮ็อกเป็นเกมแอ๊กชั่น 2 มิติแบบมองด้านข้าง ผู้เล่นจะควบคุมเป็นตัวลครหลักโซนิค นำพาเขาผ่านด่าน อุปสรรค และศัตรูเพื่อวิ่งให้ไปถึงเส้นชัย
ภาพรวม > วิดีโอเกม

โซนิคเดอะเฮดจ์ฮ็อก (ตัวละคร)
โซนิคเดอะเฮดจ์ฮ็อก (16-บิท)
โซนิคเดอะเฮดจ์ฮ็อก (8-บิท)
โซนิคเดอะเฮดจ์ฮ็อก (2006)
เกมชุดโซนิคเดอะเฮดจ์ฮ็อก
การ์ตูนแอนิเมชัน

แอดเวนเจอร์ออฟโซนิคเดอะเฮดจ์ฮ็อก (เจ้าหนูโซนิคผู้พิทักษ์)
โซนิคเดอะเฮดจ์ฮ็อก (การ์ตูนอเมริกัน)
โซนิคอันเดอร์กราวนด์
โซนิค เอ็กซ์ เจ้าเม่นสายฟ้า
โซนิคเดอะเฮดจ์ฮ็อก (โอวีเอ)
โซนิค บูม
โซนิค ไพรม์
แหล่งข้อมูลอื่น

เว็บไซต์ทางการ
เว็บไซต์ทางการ (ในภาษาญี่ปุ่น)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  ฝรั่งเศส  BnF data 
อื่น ๆ:  มิวสิกเบรนซ์ ซีรีส์ 2
ศิริ ศิริจินดา

| ศิริ ศิริจินดา |
| --- | --- |
เกิด: 26 พฤศจิกายน พ.ศ. 2466 บรรจง เลาหจินดา
เสียชีวิต: 30 มกราคม พ.ศ. 2546 (79 ปี)
อาชีพ: นักแสดง ผู้กำกับ
ThaiFilmDb
ศิริ ศิริจินดา มีชื่อจริงว่า บรรจง เลาหจินดา (26 พฤศจิกายน พ.ศ. 2466 - 30 มกราคม พ.ศ. 2546) เป็นนักแสดง และผู้กำกับชาวไทย
ประวัติ

เขาเกิดเมื่อวันที่ 26 พฤศจิกายน พ.ศ. 2466 เป็นชาวปากน้ำ สมุทรปราการ สำเร็จการศึกษาจากโรงเรียนช่างกลปทุมวัน แต่หลังเรียนจบเขาได้พบกับครูมารุต (ทวี ณ บางช้าง) ผู้กำกับคนดัง เขาก็ก้าวสู่การเป็นนักแสดง รับงานแสดงภาพยนตร์อย่างอิสระ และต่อมาตั้งบริษัทชื่อ จินดาวรรณภาพยนตร์ โดยมีเพื่อนนักแสดงชื่อ ดอกดิน กัญญามาลย์ เป็นเพื่อนร่วมงานหลัก
เขามีผลงานภาพยนตร์หลายเรื่อง อย่าง สร้อยฟ้าขายตัว (2498) สร้างจากนิยายของชอุ่ม ปัญจพรรค์ แสดงคู่กับ รัตนาภรณ์ อินทรกำแหง และ เหนือเมฆ (2500) กำกับโดยประทีป โกมลภีส แสดงร่วมกับจรัสศรี สายะศิลป์ ต่อมาเขาก้าวสู่บทบาทผู้กำกับ สร้างผลงานสร้างชื่ออย่าง เห่าดง (2501) แสดงโดยอมรา อัศวนนท์ และเรื่อง ขุนดง (2507) แสดงโดยโผน กิ่งเพชร, เสกสรร สัตยา และขวัญใจ สอาดรักษ์ ส่วนผลงานเรื่อง อ้อมอกสวรรค์ (2505) เป็นผลงานภาพยนตร์เงินล้านและเป็นอีกเรื่องหนึ่งที่ได้เกียรติให้นำออกไปฉายที่สหรัฐอเมริกา และยังเป็นผู้ชักชวนเพชรา เชาวราษฎร์ และไชยา สุริยันเข้าสู่วงการแสดง
ด้านชีวิตส่วนตัว เขามีภรรยาชื่อวงศ์ทอง ผลานุสนธ์ ในบางครั้งเธอยังแสดงในงานของสามี เช่น ในภาพยนตร์ ศรีปราชญ์ (2500)
ผลงาน > ผลงานกำกับภาพยนตร์

เกาะสวาทหาดสวรรค์ (2512) (ช่วยกำกับ)
หยาดฝน (2515)
เด่นดวงเดือน (2516)
คืนนี้ไม่มีพระจันทร์ (2518)
นางฟ้าท่าเรือ (2519)
เก้าล้านหยดน้ำตา (2520) (ที่ปรึกษา)
วีรกรรมนปข. (2522)
สาวนาสั่งแฟน (2527)
รัศมีแข (2527)
ผลงาน > ผลงานกำกับภาพยนตร์ > อำนวยการสร้าง

คมกุหลาบ (2519)
ผลงาน > ผลงานกำกับภาพยนตร์ > ผลงานแสดงภาพยนตร์

นางสาวโพระดก (2508) รับบทเป็น พลตรี ขุนรณพิชิตศึก (ดุเหว่า สกุณา) (รับเชิญ)
ดาวรุ่ง (2512)
พระจันทร์แดง (2513) รับบท หมอใหญ่
มันมากับความมืด (2514)
หยาดฝน (2515)
แสนทนง (2515)
เด่นดวงเดือน (2516)
ไม่มีคำตอบจากสวรรค์ (2516)
จินตะหรา (2516)
โสมสลัว (2517)
แมงดาปีกทอง (2519)
นักเลงมหากาฬ (2519)
แผ่นดินของเรา (2519)
นางฟ้าท่าเรือ (2520) (รับเชิญ)
หัวใจห้องที่ 5 (2521)
แม่นาคพระโขนง (2521)
สองเรา (2522)
เต่ากินผักบุ้ง (2523)
แถมแหลกแจกสะบัด (2523)
หงส์หยก (2523)
เมียจำเป็น (2523)
ผิดหรือที่จะรัก (2523)
ขังแดง (2524)
สิงห์คะนองปืน (2524)
เพชฌฆาตหน้าเป็น (2525)
กระท่อมนกบินหลา (2525)
ดอกโศก (2525) รับบท เจ้าคุณรัตนภิบาล
เห่าดง (2526) (รับเชิญ)
มือปืน (2526)
ดวงมันเฮง (2526)
สาวนาสั่งแฟน (2527)
หุ่น (2527)
ฝนสั่งฟ้า (2528)
ปล้นลอยฟ้า (2528)
กามเทพพิศวาส (2528)
คุณหญิงตราตั้ง (2528)
ร้อยป่า (2529)
คำสิงห์ (2529)
ขังสาว (2530)
วิมานอารมณ์ (2531)
ทับเทวา (2532)
กระสือกัดปอบ (2533)
นายซีอุย แซ่อึ้ง (2534)
ผลงาน > ผลงานกำกับภาพยนตร์ > แสดงละครโทรทัศน์

2522 ขมิ้นกับปูน ช่อง 7
2524 ดอกโศก ช่อง 7
2524 ชลาลัย ช่อง 9
2527 ห้องที่จัดไม่เสร็จ ช่อง 3
2528 พลับพลึงสีชมพู ช่อง 7
2529 สายโลหิต ช่อง 3
2530 สมเด็จพระนเรศวรมหาราช ช่อง 3
2530 ไฟเสน่หา ช่อง 3 รับเชิญ
2531 ระบำไฟ ช่อง 3
2531 สงครามเก้าทัพ ช่อง 3
2532 แก้วตาพี่ ช่อง 3
2532 ดอกฟ้าและโดมผู้จองหอง ช่อง 3
2533 ใครกำหนด ช่อง 3 รับเชิญ
2534 วนิดา ช่อง 3 รับเชิญ
2534 ป่ากามเทพ ช่อง 3 รับเชิญ
2535 โม่งป่า ช่อง 7
2535 นางทิพย์ ช่อง 7
2535 ละครชุดปากกาทอง ตอน เลือดก้อนหนึ่ง ช่อง 7
2536 ผยอง ช่อง 7
2536 กลิ่นฟาง ช่อง 7
2537 มะเมียะ ช่อง 7
2537 มิติมหัศจรรย์ ช่อง 7
2538 สุดสายป่าน ช่อง 7
2538 ดอกโศก ช่อง 7
2538 สายโลหิต ช่อง 7 รับเชิญ
2539 รักเดียวของเจนจิรา ช่อง 3 รับเชิญ
เฟรเซอร์ส พร็อพเพอร์ตี้

| --- | --- |

ชื่อเดิม: เฟรเซอร์ส เซ็นเตอร์พอยต์ เซ็นเตอร์พอยต์ พร็อพเพอร์ตี้ส์
ประเภท: บริษัทมหาชน
การซื้อขาย: SGX: TQ5
อุตสาหกรรม: อสังหาริมทรัพย์
ก่อตั้ง: 1963; 62 ปีที่แล้ว (1963)
สำนักงานใหญ่: ประเทศสิงคโปร์
พื้นที่ให้บริการ: ทวีปเอเชีย ทวีปยุโรป ประเทศออสเตรเลีย
บุคลากรหลัก: เจริญ สิริวัฒนภักดี (ประธาน) ปณต สิริวัฒนภักดี (CEO กลุ่ม)
เจ้าของ: กลุ่มทีซีซี (2013–ปัจจุบัน)
บริษัทแม่: ทีซีซี แอสเซ็ทส์
บริษัทในเครือ:  บริษัทย่อย  เฟรเซอร์ส พร็อพเพอร์ตี้ ออสเตรเลีย    เฟรเซอร์ส พร็อพเพอร์ตี้ สิงคโปร์    เฟรเซอร์ส พร็อพเพอร์ตี้ (ประเทศไทย)   เฟรเซอร์ส พร็อพเพอร์ตี้ ฮอสพิทอลลิตี้    เฟรเซอร์ส พร็อพเพอร์ตี้ อินดัสเตรียล    เฟรเซอร์ส พร็อพเพอร์ตี้ อินเตอร์เนชั่นแนล (ยุโรปและส่วนที่เหลือของเอเชีย)  
เว็บไซต์: www.frasersproperty.com
เฟรเซอร์ส พร็อพเพอร์ตี้ ลิมิเต็ด (อังกฤษ: Frasers Property Limited) เป็นกลุ่มบริษัทอสังหาริมทรัพย์และบริหารจัดการทรัพย์สินข้ามชาติสัญชาติไทย-สิงคโปร์ ซึ่งพัฒนา เป็นเจ้าของ และบริหารจัดการอสังหาริมทรัพย์ทั่วโลก ปัจจุบันมีเจ้าของคือ เจริญ สิริวัฒนภักดี นักธุรกิจพันล้านชาวไทยเชื้อสายจีน และมีผู้บริหารสูงสุดคือ ปณต สิริวัฒนภักดี บุตรชายคนเล็กสุดของเจริญ ในตำแหน่งประธานเจ้าหน้าที่บริหารกลุ่ม
กลุ่มบริษัทเป็นเจ้าของและจัดการอสังหาริมทรัพย์ในภาคการค้า ที่อยู่อาศัย สถานบริการ ธุรกิจค้าปลีก และอุตสาหกรรมและโลจิสติกส์ มีสำนักงานใหญ่อยู่ในประเทศสิงคโปร์ และจดทะเบียนซื้อขายในตลาดหลักทรัพย์สิงคโปร์ (SGX-ST) นอกจากนี้ยังจัดการกองทรัสต์เพื่อการลงทุนในอสังหาริมทรัพย์ (REIT) อีกด้วย รวมถึงทรัสต์สเตเปิลหนึ่งกอง ซึ่งก็มีสองกองที่จดทะเบียนอยู่ใน SGX-ST เช่นกัน